**Zámer národného projektu[[1]](#footnote-2)**

**Názov národného projektu (ďalej aj „NP“):** Štátny park Handlová

**Budúci žiadateľ**[[2]](#footnote-3)**:** MH Invest, s.r.o. so sídlom na Mlynské Nivy 44/A, 821 09 Bratislava,

 IČO: 36 724 530

**Poskytovateľ: Ministerstvo hospodárstva SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov | N/A |
| Právna forma |  |
| Sídlo |  |
| IČO |  |
| Zdôvodnenie potreby partnera NP |  |
| Kritériá pre výber partnera[[3]](#footnote-4) |  |
| Má partner jedinečné postavenie na implementáciu týchto aktivít? Ak áno, na akom základe? |  |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 10 805 500,- EUR bez DPH |
| Miesto realizácie projektu (na úrovni kraja, resp. celá SR) | Trenčiansky samosprávny kraj |
| Identifikácia hlavných cieľových skupín (ak je to relevantné) | obyvatelia mesta Handlová, podnikatelia v oblasti Hornej Nitry |
| Projekt so špecifickým určením pre marginalizované rómske komunity[[4]](#footnote-5) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-6)

|  |  |
| --- | --- |
| Cieľ politiky súdržnosti[[6]](#footnote-7) | - |
| Priorita  | 8P1 Fond spravodlivej transformácie |
| Špecifický cieľ | JSO8.1 Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 n |
| Vyberte položku. |
| Opatrenie (ak je to relevantné) | 8.2.2 Revitalizácia a rekonverzia priemyselných území |
| Súvisiace typy akcií[[7]](#footnote-8)  | Zmena účelu a opätovné využitie opustených priemyselných území a obnova pôdy |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-9)**

Prijímateľom NP je spoločnosť MH Invest, s.r.o. (ďalej len „MH Invest“), ktorá je 100%-dcérskou spoločnosťou Ministerstva hospodárstva Slovenskej republiky a podľa Registra právnických osôb, podnikateľov a orgánov verejnej moci je jej hlavnou ekonomickou činnosťou : 71121 - Inžinierske činnosti a poradenstvo a podľa  ESA2010: 13110 - Ústredná štátna správa. Teda MH Invest je subjektom ústrednej správy (kód sektora 13110 Ústredná štátna správa), ktorými sú štátna rozpočtová a príspevková organizácia, zdravotnícke zariadenie (SK NACE 86-Zdravotníctvo) a ostatné subjekty verejnej správy zaradené v sektore ústrednej štátnej správy (napr. verejné vysoké školy, nezisková organizácia, **obchodná spoločnosť štátu**, štátny podnik a pod.). Vzhľadom na uvedené je MH Invest subjektom verejnej správy podľa § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Spoločnosť MH Invest, na základe § 3 ods. 1 zákona č. 371/2021 Z. z. o významných investíciách zabezpečuje realizáciu významných investícií ako právnická osoba, ktorej zakladateľom je štát, a ak vláda Slovenskej republiky o investičnom projekte rozhodla, že je vo verejnom záujme. MH Invest vykonáva inžiniersku a stavebnú činnosť súvisiacu s výstavbou významných investícií, čo vyplýva aj zo Zakladateľskej listiny spoločnosti MH Invest (úplné znenie zo dňa 26.04.2023), ktorá určuje predmet činnosti spoločnosti MH Invest okrem iného nasledovne: *inžinierska činnosť – obstarávateľská činnosť v stavebníctve, poradenská činnosť v oblasti stavebníctva, obchodu, výroby v rozsahu voľnej živnosti, poradenská činnosť v oblasti projektov a štrukturálne nástroje Európskej únie v rozsahu voľnej živnosti, technicko-organizačné zabezpečenie pri realizácii projektov a štrukturálne nástroje Európskej únie v rozsahu voľnej živnosti, uskutočňovanie stavieb a ich zmien, prípravné práce k realizácii stavby, dokončovacie stavebné práce pri realizácii exteriérov a interiérov*.

Svojou činnosťou sa MH Invest podieľa predovšetkým na podpore znižovania regionálnych rozdielov, znižovaní nezamestnanosti a zvyšovaní konkurencieschopnosti Slovenskej republiky. Dôležitá je skutočnosť, že MH Invest na základe poverenia Ministerstva hospodárstva SR buduje priemyselné parky primárne v oblastiach, v ktorých sú najviac potrebné – ide o lokality buď s veľmi slabou industrializáciou, vysokou nezamestnanosťou, alebo (ako v tomto prípade) o oblasti, kde v minulosti prebiehala veľmi intenzívna priemyselná aktivita (ťažký priemysel) a dnes je utlmená, alebo úplne zastavená. MH Invest zabezpečuje komplexnú prípravu územia, výkup pozemkov a práce súvisiace s vybudovaním verejnej infraštruktúry. MH Invest vybudovala a zároveň naďalej zabezpečuje správu a údržbu strategického parku v Nitre. V súčasnosti tiež realizuje a pripravuje strategické parky v Záborskom, Sabinove, Rimavskej Sobote a v Šuranoch.

MH Invest disponuje rozsiahlymi skúsenosťami a tímom odborníkov, ktorí sú schopní projekt realizovať na vysokej odbornej úrovni po technickej, manažérskej a projektovej stránke.

1. **Odôvodnenie využitia národného projektu**

Projekt transformácie areálu bane Handlová je svojim rozsahom menší až stredne veľký projekt, jedná sa o „brownfield“, ktorý je nedostatočne využívaný, zanedbaný, pričom môže byť aj kontaminovaný a prejde procesom kompletnej revitalizácie v gescii MH Invest.

Výstupy investičného projektu budú využité troma spôsobmi:

1. Región Hornej Nitry a špeciálne mesto Handlová bude disponovať komplexne pripraveným priemyselným parkom vrátane súvisiacej infraštruktúry, čím sa vytvoria predpoklady na zvýšenie zamestnanosti v regióne, zabráni sa odlivu obyvateľstva za lepšími pracovnými príležitosťami alebo životnou úrovňou a prispeje k celkovému  regionálnemu rozvoju.
2. Ministerstvo hospodárstva SR a rezortné organizácie získajú skúsenosti z budovania priemyselného parku v bývalej industriálnej a dnes revitalizovanej zóne. To môže a nepochybne aj bude impulzom pre ďalší rozvoj brownfieldov a ďalší intenzívny rozvoj regionálnej ekonomiky.
3. Nový priemyselný park (Štátny park Handlová) bude naprojektovaný a zhotovený s maximálnym ohľadom na životné prostredie a nahradí časť existujúceho banského areálu.
4. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

Projekt revitalizácie areálu bývalej Bane Handlová je špecifický a jednotlivými procesmi komplikovaný, je teda žiadúce aby realizáciu zabezpečovala spoločnosť, ktorá má s projektovým riadením, verejným obstarávaním a realizáciou výstavby priemyselných parkov dostatočné skúsenosti a preukázateľné referencie. MH Invest sa svojou činnosťou zameriava najmä na usporiadanie vlastníckych vzťahov a vecných práv k pozemkom a stavbám, výstavbu alebo pokračovanie výstavby stavieb dopravnej a technickej infraštruktúry a súvisiacich a doplnkových stavieb a zariadení, činnosti spojené s obnovou alebo revitalizáciou dotknutého územia, vrátane odstránenia alebo zmiernenia environmentálnych záťaží (pri dodržaní princípu znečisťovateľ platí) a iných obdobných prípravných činností súvisiacich s prípravou územia za splnenia požiadaviek vo vzťahu k ochrane životného prostredia.

Na základe uznesenia vlády SR č. 421/2023 zo dňa 23.08.2023 zabezpečuje MH Invest prípravné práce priemyselných území, s cieľom zvýšiť konkurencieschopnosť SR pri získavaní nových investícií, prípravou priemyselných území, bez vopred známeho investora najmä v najmenej rozvinutých okresoch a územiach relevantných na podporu z Fondu na spravodlivú transformáciu. V rámci Programu Slovensko, priority Fond na spravodlivú transformáciu, bolo na MH SR delegované opatrenie Revitalizácia brownfieldov vo verejnom vlastníctve. Zabezpečenie rozvoja najmenej rozvinutých okresov je dlhodobou súčasťou stratégie MH SR. Touto stratégiou dokáže SR ponúknuť relevantné územia v takej fáze pripravenosti, ktorá zásadným spôsobom skracuje čas od rozhodnutia investora o umiestnení investície až po samotný začiatok výroby v novej lokalite.

Privátne priemyselné parky vznikajú postupne (podľa požiadaviek aktuálneho investora), alebo sú už vopred pripravené pre investora z konkrétnej oblasti, napríklad automobilový priemysel a nie sú vhodné pre iných investorov. MH Invest naopak buduje parky v oblastiach, v ktorých štát má záujem na rozvoji podnikateľského prostredia ako aj celého regiónu  a prostredníctvom komplexne pripravených priemyselných parkov poskytuje akémukoľvek investorovi bez ohľadu na to, z akého priemyselného odvetvia jeho aktivity sú, technickú a konzultačnú súčinnosť.

MH Invest je garantom transparentnosti v procese verejného obstarávania, nakoľko je verejným obstarávateľom podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. MH Invest navyše spolupracuje s odborníkmi na verejné obstarávanie za účelom hospodárneho a efektívneho využitia verejných financií určených na jednotlivé projekty.

V rámci NP budú realizované aktivity zamerané na revitalizáciu územia vo vlastníctve subjektov verejnej správy s cieľom vybudovať inžinierske siete na pozemkoch na ich ďalšie priemyselné a komerčné využitie, pričom predmetom NP nebude budovanie prípojok pre potenciálnych investorov ani budovanie vyhradenej infraštruktúry. Pri majetkovo-právnom vysporiadaní územia zo strany žiadateľa sa uplatní princíp prevodu nehnuteľností na základe trhovej ceny určenej znaleckým posudkom.

V tejto súvislosti si dovoľujeme uviesť, že podľa Oznámenia o pojme štátna pomoc (2016/C 262/01) patrí rozvoj a revitalizácia pôdy vo verejnom vlastníctve orgánmi verejnej moci k výkon verejných právomocí (čl. 2.2). Ustanovenie nadväzuje na rozhodnutie Európskej komisie z 27. marca 2014 o Štátnej pomoci SA.36346 – Nemecko – GRW (Ú. v. EÚ C 141, 9.5.2014, s. 1). V súvislosti s opatrením na podporu revitalizácie (vrátane dekontaminácie) verejných pozemkov miestnymi orgánmi Európska komisia konštatovala, že príprava verejného terénu na výstavbu a zabezpečenie pripojenia na inžinierske siete (voda, plyn, kanalizácia, elektrina) a dopravné siete (železnice a cesty) nepredstavuje hospodársku činnosť, ale je súčasťou verejných úloh štátu, konkrétne úlohy poskytnutia pozemku a dohľadu nad ním v súlade s miestnymi plánmi miestneho a územného rozvoja.

Činnosti žiadateľa v súvislosti s revitalizáciou územia v rámci NP je teda možné kvalifikovať ako nehospodárske, a preto sa na tieto činnosti neuplatňujú pravidlá štátnej pomoci. Dodávatelia NP budú vyberaní procesom verejného obstarávania. Na úrovni užívateľov (investorov) nebude dochádzať k poskytovaniu štátnej pomoci, a to z dôvodu, že predaj revitalizovaných nehnuteľností sa bude uskutočňovať na základe trhových cien podložených znaleckými posudkami.

Čo sa týka prevádzkovania priemyselného parku, budú prevádzkovatelia inžinierskych sietí (voda, plyn, kanalizácia, elektrina) vybraní v súlade s právnym poriadkom SR, berúc do úvahy skutočnosť, že v podmienkach SR sú sieťové odvetvia regulovanými odvetviami.

1. **Odôvodnenie rozhodnutia nezapojiť partnerov do implementácie aktivít**

Do implementácie aktivít MH Invest nezapája partnerov, nakoľko všetky aktivity potrebné na dosiahnutie cieľa NP, ktorým je zabezpečenie komplexnej transformácie dotknutého územia bane Handlová a jeho revitalizácie je schopné zrealizovať MH Invest.

MH Invest však predpokladá strategické partnerstvá a spoluprácu bez finančnej participácie na projekte bane Handlová, a to predovšetkým s mestom Handlová, mestom Prievidza, s výskumnými organizáciami a ústavmi, Hlavným banským úradom, okresnými úradmi (katastrálne/pozemkové odbory), kde sa očakáva súčinnosť pri prípravných a realizačných prácach na NP. Táto bude prebiehať priamym zapojením jednotlivých orgánov do prípravy projektu. Spolupráca a partnerstvo sa bude realizovať na úrovni konzultácií (Hlavný banský úrad) a súčinnosti pri projektovaní, schvaľovacom procese s mestom Handlová, menovite s mestským úradom a primátorom.

V prípade budovania priemyselného parku na už existujúcom celku, kde prebiehala intenzívna priemyselná činnosť sa jedná najmä o projektovú činnosť, schvaľovacie procesy na jednotlivých úradoch a samotnú realizáciu, kde už zapájanie iných partnerov – s výnimkou vysúťažených dodávateľov – prakticky nie je možné.

**Popis národného projektu**

1. **Východiskový stav**
	1. **Východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

Vláda Slovenskej republiky 7. januára 2021 schválila prvú Aktualizáciu **Akčného plánu transformácie uhoľného regiónu horná Nitra** (ďalej ako „akčný plán“). Bolo pri nej zohľadnené vytvorenie nového Fondu na spravodlivú transformáciu, ktorým Európska komisia vyčlenila finančné prostriedky aj pre oblasť hornej Nitry. Čerpanie z Fondu na spravodlivú transformáciu je podmienené prípravou Plánu spravodlivej transformácie územia, ktorý Slovenská republika zastúpená Ministerstvom investícií, regionálneho rozvoja a informatizácie Slovenskej republiky predložila Európskej komisii. Európska komisia schválila Plán spravodlivej transformácie územia dňa 22.11.2022.

Plán spravodlivej transformácie územia je základný strategický dokument, ktorý analyzuje východiskovú situáciu v regiónoch najviac ohrozených procesom transformácie na klimatickú neutralitu. Zároveň navrhuje opatrenia pre výzvy transformujúcich sa regiónov a definuje priority, ktoré budú v daných regiónoch podporené z Fondu na spravodlivú transformáciu. Plán spravodlivej transformácie územia pre región hornej Nitry nadväzuje na aktivity zahájené počas prípravy akčného plánu.

Akčný plán je tiež v súlade so Správou o výzvach, potrebách a akčných plánoch najviac postihnutých území (Výstupy 4), ktorá bola spracovaná v rámci projektu **Podpora prípravy územných plánov spravodlivej transformácie na Slovensku** (REFORM/SC2020/121 – SRSS/2018/01/FWC/002-07). Predmetný projekt poskytol východiskové analýzy a podklady pre prípravu Plánu spravodlivej transformácie územia.

* 1. **Predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

Spoločnosť PricewaterhouseCoopers Advisory, s.r.o. (PwC), v mene Generálneho riaditeľstva pre podporu štrukturálnych reforiem (DG Refrom), a na základe osobitnej zmluvy č. REFORM/SC2020/105 (vykonávacia rámcová zmluva č. SRSS/2018/01/FWC/002), vypracovala projekt **Obnova pozemkov a majetku a rozvoj odvetví so zlepšenými environmentálnymi vplyvmi v hornonitrianskom uhoľnom regióne.** Zároveň je vypracovaný dokument Akčný plán pre transformáciu uhoľného regiónu horná Nitra, ktorý bol spracovaný ako súčasť projektu Transformácia uhoľného regiónu horná Nitra, ktorý dodala spoločnosť PwC pre Úrad podpredsedu vlády SR pre investície a informatizáciu a Trenčiansky samosprávny kraj, a ktorý je financovaný Európskou komisiou - Službou na podporu štrukturálnych reforiem na základe zmluvy číslo SRSS/SC2018/044 Lot 1 z dňa 12.9.2018. Na základe úlohy B.1. z uznesenia vlády Slovenskej republiky č. 336 z 3. júla 2019 sa akčný plán každoročne aktualizuje.

Spoločnosť MH Invest obstarala vypracovanie **overovacej štúdie na transformáciu vymedzenej časti bývalej Bane Handlová**, postupom zadávania zákazky s nízkou hodnotou podľa § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorej zhotoviteľom je spoločnosť PROmiprojekt, s. r. o. s termínom odovzdania do 1 mesiaca od účinnosti zmluvy.

* 1. **Problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):**

Problémové a prioritné oblasti, ktoré vyplývajú zo súčasného stavu sa týkajú ekonomiky, infraštruktúry, zamestnanosti, demografického vývoja a životného prostredia.

**Ekonomika**

Aj napriek diverzifikácii jednotlivých odvetví priemyslu príde región hornej Nitry a mesto Handlová útlmom banskej činnosti o jeden z dôležitých pilierov miestnej ekonomiky. Od založenia baní a začiatku výroby energie z hnedého uhlia vytvárali tieto činnosti hlavnú ekonomickú dynamiku.

**Infraštruktúra**

Infraštruktúra regiónu horná Nitra bola budovaná predovšetkým pred rokom 1989 v čase intenzívnej banskej činnosti a výroby energie z hnedého uhlia. Transportné trasy zahŕňali najmä potrebu železničnej dopravy do jednotlivých baní a do elektrárne Nováky a boli dimenzované na situáciu hromadnej dopravy pracovníkov do banských podnikov. Po útlme ťažby hnedého uhlia a výroby energie z neho sa potreby a nároky na infraštruktúru zmenia, pričom tento proces sa už začal postupnou zmenou ekonomického zamerania regiónu.

**Zamestnanosť a demografický vývoj**

Miera nezamestnanosti a vek populácie obyvateľov hornej Nitry a mesta Handlová je už v súčasnosti vyšší ako je celoslovenský priemer. Po transformácii bývalého územia handlovských baní na priemyselný park s novými domácimi, alebo zahraničnými investormi predpokladáme zníženie mieri nezamestnanosti, prilákanie novej pracovnej sily v produktívnom veku a zároveň spomalenie odlivu mladých ľudí, pre ktorých je miestny región neatraktívny a preferujú odchod za prácou do iných regiónov Slovenska a do zahraničia.

**Životné prostredie**

Aj po útlme banskej činnosti a spaľovania hnedého uhlia naďalej pretrvávajú problémy spojené s existenciou environmentálnych záťaží. Transformácia územia na priemyselný park preto zahŕňa odstránenie potenciálnych environmentálnych dopadov, ako aj prevenciu vzniku ďalších znečistení, napríklad prostredníctvom investícií do ekologickejšej výroby v priemysle, budovania čistiarní odpadových vôd, kanalizácií a rozvojom udržateľného odpadového hospodárstva.

Problémové a prioritné oblasti sú podrobne popísané v dokumente **Aktualizácia Akčného plánu transformácie uhoľného regiónu horná Nitra** a v Pláne spravodlivej transformácie územia.

* 1. **Na ktoré z ukončených a prebiehajúcich národných projektov[[9]](#footnote-10) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):**

Zámer NP nemá priamu nadväznosť na predchádzajúce národné projekty.

* 1. **Administratívna, finančná a prevádzková kapacita žiadateľa:**

 MH Invest v rámci svojej činnosti vykonáva inžiniersku a stavebnú činnosť súvisiacu s výstavbou priemyselných parkov a strategických parkov za účelom podpory rozvoja a konkurencieschopnosti regiónov Slovenska a zvyšovania zamestnanosti.

 Spoločnosť MH Invest pri transformácii časti areálu handlovských baní zabezpečuje prieskumné práce územia, prípadné sanačné práce, prípravné a projekčné práce, inžiniersku činnosť a výstavbu technickej infraštruktúry pre budúci priemyselný park a potencionálnych investorov. Realizáciu budúceho priemyselného parku zabezpečí MH Invest.

 Rozhodnutím jediného spoločníka spoločnosti MH Invest zo dňa 12. 10. 2023 bolo schválené využitie nevyčerpaných finančných prostriedkov, ktoré budú použité na prípravné práce investičného projektu a to vo výške 250 tis. eur. Jediný spoločník spoločnosti MH Invest, ktorým je Slovenská republika, zastúpená Ministerstvom hospodárstva Slovenskej republiky, zároveň uložil konateľovi spoločnosti MH Invest zabezpečiť transparentné a ekonomické využitie schválených finančných prostriedkov na uvedený účel v čo najkratšej možnej dobe.

 Náklady súvisiace s investíciou, ktoré nebudú oprávnené z Fondu na spravodlivú transformáciu, budú zabezpečené z vlastných finančných zdrojov MH Invest.

1. **Hlavné ciele NP (stručne):**

Rozvoj priemyselnej a poľnohospodárskej výroby a služieb, ktoré budú prispievať k navráteniu a udržaniu čistého životného prostredia v regióne, a to dodržiavaním prísnych environmentálnych noriem, či vytváraním inovatívnych riešení v podobe zelenej energetiky, obehového hospodárstva, či iných environmentálne pozitívnych technológií.

Zvrátenie negatívneho migračného a demografického trendu predovšetkým u mladej populácie vytvorením nových pracovných príležitostí.

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[10]](#footnote-11).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[11]](#footnote-12) |
| Revitalizácia zanedbaného územia na priemyselný park  | výstup | PO060 Plocha podporovanej rekultivovanej pôdy | hektáre | 4,5 ha |
| Revitalizácia zanedbaného územia na priemyselný park | výsledok | PR041 - Rekultivovaná pôda využívaná na zelené oblasti, sociálne bývanie, ekonomické alebo iné využitie | hektáre | 3,68 ha *((\*plocha 4,5 ha bez plochy železnice**\*\*plocha 3,68 ha je určená na zastavanie priemyselnými halami, spevnenými plochami a zelenými plochami**\*\*\*presná hodnota bude definovaná počas spracovania štúdie realizovateľnosti)* |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
|  |  |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[12]](#footnote-13) | Prínos |
| Obyvatelia mesta Handlová | Nedá sa odhadnúť, rádovo niekoľko tisíc, ŠÚ | Rekultivácia veľkého pozemku priamo v centre mesta, zlepšenie životného prostredia, vytvorenie pracovných príležitostí, zvýšenie životnej úrovne |
| Podnikatelia v oblasti Hornej Nitry | Nedá sa odhadnúť – rádovo desiatky | Podnikatelia budú mať k dispozícii kompletne vybavený priemyselný park so všetkými inžinierskymi sieťami.  |
| Mesto Handlová | Všetci obyvatelia mesta a okolitých obcí | V meste pribudne úplne nový priemyselný park, ktorý bude vybudovaný podľa najnáročnejších kritérií, spolu s novou prístupovou cestou do areálu bývalej Bane Handlová, čo veľmi odľahčí samotnému centru mesta, renovácia a zlepšenie dopravnej infraštruktúry, zníženie environmentálnych záťaží, vytvorenie perspektívy pre ďalší regionálny rozvoj |
| Oblasť Hornej Nitry | Nedá sa uviesť presné číslo, desiatky tisíc ľudí | Vybudovanie priemyselného parku je prvým krokom pri rekultivácii bývalých banských areálov, ktoré sú z rôznych dôvodov uzatvorené a nefunkčné. Pribudne významný krok k celkovej transformácii regiónu. Dôležitým faktom je aj skutočnosť, že NP je pripravený pre podnikateľské projekty s nízkou energetickou náročnosťou a ekologicky udržateľnú ekonomiku.  |

*V prípade viacerých cieľových skupín / užívateľov NP, doplňte prínos pre každú z n*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[13]](#footnote-14)  |
| Aktivita 1 |  |  |  |
| Prípravné práce a majetkovo-právne vysporiadanie | Prípravné práce analyzujú územie po technickej stránke, identifikujú limity územia a jeho obmedzenia zároveň dôjde k majetkovo-právnemu vysporiadaniu územia | Žiadateľ | 1-11 |
| Aktivita 2 |  |  |  |
| Projekčná činnosť a inžinierska činnosť | Zabezpečenie projektových dokumentácii k jednotlivým plánovaným činnostiam (napr. odstránenie stavieb, budovanie nových pripojení na inžinierske siete) a následne ich povolenie v rámci inžinierskej činnosti.  | Žiadateľ  | 5-24 |
| Aktivita 3 |  |  |  |
| Realizácia stavebných prác | Realizácia stavebných prác zahŕňa všetky činnosti súvisiace s odstránením stavieb a realizáciu nových napojení na inžinierske siete ako aj vynútené investície spojené s budúcou prevádzkou priemyselného parku ako napr. nové dopravné napojenie priemyselného parku.  | Žiadateľ  | 25-36 |

*V prípade viacerých aktivít, doplňte informácie za každú z nich.*

1. Detailnejší popis aktivít.

**Prípravné práce a majetkovo-právne vysporiadanie**

Prípravné práce zahŕňajú geodetické zameranie územia, pedologický a dendrologický prieskum, radónový prieskum, hydrogeologický prieskum, geofyzikálny prieskum, inžiniersko-geologický prieskum, geologický prieskum životného prostredia, archeologický prieskum, dopravno-kapacitné posúdenie, pyrotechnický prieskum, štúdiu realizovateľnosti a práce spojené s prípadnou zmenou územného plánu.

Geodetické zameranie zahŕňa podrobné polohopisné a výškopisné zameranie územia. Pedologický prieskum je zameraný na pôdoznalecký prieskum a pedologickú charakteristiku územia, dendrologický prieskum je spojený s inventarizáciou drevín v danom území, stanovení ich spoločenskej hodnoty a určenia vplyvov budúcej výstavby na existujúce stromy a kroviny. Radónový prieskum je určený na zhodnotenie potencionálneho rizika vnikania radónu do projektovaných objektov. Geofyzikálny prieskum umožňuje odhaliť podzemné vedenia, inžinierske siete, rôzne skryté ložiská, bývalé riečne ramená, alebo iné anomálie v území. Inžiniersko-geologický prieskum skúma geologické zloženie a vlastnosti základovej pôdy na území plánovaného priemyselného parku. Hydrogeologický prieskum skúma úroveň hladiny podzemných vôd, alebo podmienky využívania podzemných vôd vrátane minerálnych vôd a geotermálnych vôd. Geologický prieskum životného prostredia je zameraný na prieskum environmentálnych zaťaží (napríklad znečistenie podzemných vôd, a zemín). Archeologický prieskum má za cieľ nájsť a zachrániť potencionálne archeologické nálezy, zdokumentovať nálezové situácie, ktoré by sa realizáciou výstavby priemyselného parku nenávratne zničili. Dopravno-kapacitné posúdenie simuluje vplyv budúcej dopravy priemyselného parku na okolité cesty a je spojené s návrhom technických riešení úprav a prestavby ciest a križovatiek.

Úlohou pyrotechnického prieskumu je vyhľadávanie nevybuchnutej munície.

Úlohou štúdie realizovateľnosti bude návrh konceptu a jeho odsúhlasenie so správcami sietí a zhodnotenie podmienok prípravy a realizácie jednotlivých stavebných objektov.

Majetkovo-právne vysporiadanie dotknutého územia Bane Handlová

Majetkovoprávne vysporiadanie pozemkov a stavieb tvoriacich NP, bude uskutočňované:

1. nadobudnutím vlastníckeho práva formou uzatvorenia kúpnych zmlúv s jednotlivými vlastníkmi (resp. spoluvlastníkmi) pozemkov a stavieb nachádzajúcich v katastrálnom území Handlová, pričom predávajúcimi dotknutých pozemkov a stavieb sú: Hornonitrianske bane Prievidza, a.s. a HORNONITRIANSKE BANE zamestnanecká, akciová spoločnosť.
2. zriadením vecných bremien v ostatných katastrálnych územiach na pozemkoch, na ktorých budú umiestnené siete externej infraštruktúry (uzatvorenie zmlúv o zriadení vecného bremena).

**Projekčná činnosť a inžinierska činnosť**

V rámci transformácie územia bývalých handlovských baní sa uvažuje s rozsiahlou stavebnou činnosťou, ktorej predchádza spracovanie projektových dokumentácií pre jednotlivé stavebné objekty s následnou inžinierskou činnosťou a prerokovaním a pripomienkovaním zámeru s dotknutými orgánmi a účastníkmi konania. Výsledkom inžinierskej činnosti je získanie povolení na odstránenie stavieb a stavebných povolení pre nové stavebné objekty. Popis predpokladaných stavebných prác, v súvislosti s projekčnou a inžinierskou činnosťou, je uvedený v nasledujúcom bode - Realizácia stavebných prác.

**Realizácia stavebných prác**

Revitalizácia územia je spojená s búraním jestvujúcich stavieb a realizáciou nových stavieb. Pri búracích prácach bude potrebné odstrániť všetky spevnené plochy s cemento-betónovým krytom, alebo asfaltovým krytom. Zbúrané budú aj staré budovy.

Rekonštrukčné práce sa týkajú existujúcej cestnej siete v rozsahu približne 1 300 m.

Vybudovaná bude nová cestná komunikácia s napojením na cestu I/9 (dĺžka novej cesty cca 360 m) a nové okružné križovatky.

Pre budúci priemyselný park bude potrebné vybudovať novú elektrickú prípojku, vodovodnú prípojku, prípojku na splaškovú a dažďovú kanalizáciu a plynovú prípojku.

Pri elektrickej prípojke bude realizovaná aj nová trafostanica, dĺžka elektrickej prípojky bude približne 700 m. Dĺžka plynovej, vodovodnej prípojky a prípojky na splaškovú a dažďovú kanalizáciu bude približne 200 m.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

"Doplňujúce informácie k zneniu vylučujúceho kritéria HP : Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach, s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.

V projektoch je potrebné odstraňovať bariéry a predchádzať všetkým formám diskriminácie, vytvárať podmienky, ktoré zohľadňujú špecifické potreby, ako aj skúsenosti rozmanitých skupín obyvateľstva a zabezpečiť dostupnosť fyzického prostredia, dopravy, informácií a verejných služieb pre obyvateľov s obmedzenou mobilitou a senzorickou orientáciou, v súlade s čl. 9 Dohovoru OSN o právach osôb so zdravotným postihnutím."

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 1Q/2024 |
| Plánovaný štvrťrok podpísania zmluvy o NFP s prijímateľom (ak je to relevantné) | 1Q/2024 |
| Plánovaný štvrťrok spustenia realizácie NP | 4Q/2023 |
| Predpokladaná doba realizácie NP v mesiacoch  | 36 mesiacov |

*Termíny v tabuľke nie sú záväzné.*

1. **Finančný rámec**

|  |  |
| --- | --- |
| Fond | Fond na spravodlivú transformáciu |
| Celkové oprávnené výdavky NP (v EUR) podľa kategórie regiónu[[14]](#footnote-15)  | menej rozvinutý región | 10 805 500,- EUR bez DPH |
| Vyberte položku. |  |
| Zdroj EÚ (v EUR) podľa kategórie regiónu[[15]](#footnote-16) | menej rozvinutý región | 9 184 675 ,- EUR bez DPH |
| Vyberte položku. |  |
| Vlastné zdroje prijímateľa[[16]](#footnote-17) (v EUR) podľa kategórie regiónu[[17]](#footnote-18) | menej rozvinutý región | 0 |
| Vyberte položku. |  |

1. **Rozpočet**

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky****(v EUR)** | **Plánované vecné vymedzenie** |
| **Hlavné aktivity** |
| **Aktivita 1** | **1 641 500,- EUR** | **Prípravné práce a majetkovo-právne vysporiadanie**  |
| skupina výdavkov | 1 315 000,- EUR | **Majetkovo-právne vysporiadanie - VÝKUP*** Výkup nehnuteľností v záujmovom území.
 |
| skupina výdavkov | 60 000,- EUR | **Majetkovo-právne vysporiadanie - INÉ*** Znalecké posudky
 |
| skupina výdavkov | 266 500 €,- EUR | **Prípravné práce*** Polohopis a výškopis územia
* Pedologický a dendrologický prieskum
* Radónový prieskum
* Hydrogeologický prieskum
* Geologický prieskum životného prostredia
* Geofyzikálny prieskum
* Archeologický prieskum
* Pyrotechnický prieskum
* Dopravno-kapacitné posúdenie
* Štúdia realizovateľnosti
* Zmena územného plánu
 |
| **Aktivita 2** |  **430 000,- EUR** | **Projekčná činnosť a inžinierska činnosť** |
| skupina výdavkov |  | **Projekčná činnosť** * Projektové dokumentácie k odstráneniu existujúcich stavieb
* Projektové dokumentácie k územnému rozhodnutiu na stavby inžinierskych sietí (vodovod, kanalizácia, plyn, elektrina, komunikácie, prekládka IS, poprípade iné)
* Projektové dokumentácie pre stavebné konanie na stavby inžinierskych sietí (vodovod, kanalizácia, plyn, elektrina, komunikácie, prekládka IS, poprípade iné)
* Realizačné projektové dokumentácie na stavby inžinierskych sietí (vodovod, kanalizácia, plyn, elektrina, komunikácie, prekládka IS, poprípade iné)

**Inžinierska činnosť** * Zabezpečenie inžinierskej činnosti pre jednotlivé stupne povolení, t. j. rozhodnutie o odstránení stavieb, územné rozhodnutie, stavebné povolenie a kolaudačné rozhodnutie.
 |
| **Aktivita 3** | **8 034 000,- EUR**  | **Realizácia stavebných prác** |
| skupina výdavkov |  | **Priame náklady na realizáciu stavebných objektov*** Odstránenie objektov a spevnených plôch vrátane technologických častí stavieb, inžinierskych častí stavieb a vyčistenia plôch zelene
* Realizácia inžinierskych sietí
* Realizácia oplotenia
* Rekonštrukcia komunikácie a nové dopravné napojenie na cestu II. vrátane okružných križovatiek
* Rezerva 700 000 EUR
 |
| **Hlavné aktivity spolu** | **10 105 500,- EUR** |  |
| **Podporné aktivity** 700 000 ,- EUR |
| skupina výdavkov |  | * Paušálna sadzba podľa čl. 54 a) NSU – paušál na financovanie nepriamych nákladov až do výšky 7% priamych nákladov
 |
| **Podporné aktivity SPOLU** | 700 000,- EUR |  |
| **CELKOM** | 10 805 500,- EUR |  |

**Poznámka: Ceny sú uvedené bez DPH.**

Výška výdavkov na majetkovo-právne vysporiadanie vo forme výkupu pozemkov v záujmovom území bola stanovená na základe znaleckého posudku na určenie hodnoty nehnuteľnosti.

Výška výdavkov na projekčnú a inžiniersku činnosť bola stanovená na základe metodiky UNIKA sadzobník 2021 – 2022.

Výška výdavkov na stavebné práce bola stanovená na základe konzultácie s projektovou kanceláriou, kedy bolo uvažované s predpokladaným objemom prác a predpokladanými jednotkovými cenami stavebných prác.

1. **Ďalšie informácie o národnom projekte**

*Definuje RO/SO, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme MIRRI* [*https://metais.vicepremier.gov.sk/*](https://metais.vicepremier.gov.sk/)*).*

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-2)
2. Obchodné meno/názov (aj názov sekcie ak je to relevantné), sídlo [↑](#footnote-ref-3)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-4)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-5)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-6)
6. V prípade Fondu na spravodlivú transformáciu sa vyberie "-" [↑](#footnote-ref-7)
7. V súlade s informačným monitorovacím systémom [↑](#footnote-ref-8)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-9)
9. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-10)
10. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-11)
11. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-12)
12. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-13)
13. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-14)
14. V prípade Kohézneho fondu vyberte „neaplikuje sa“. [↑](#footnote-ref-15)
15. V prípade Kohézneho fondu vyberte „neaplikuje sa“. [↑](#footnote-ref-16)
16. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-17)
17. V prípade Kohézneho fondu vyberte „neaplikuje sa“. [↑](#footnote-ref-18)